অন্ধ্রপ্রদেশের ONGC-র তেল কুয়োতে আগুন, পর পর বিস্ফোরণের শব্দ

ওয়েবডেস্ক- অন্ধ্রপ্রদেশের (Andhra Pradesh) তেল কুয়োতে ভয়াবহ দুর্ঘটনা। ONGC ওই তেল কুয়োতে আগুন (Flames) ধরে যায়। সারাইয়ে (Repair) কাজ চলাকালীন এই গ্যাস লিক হয়। তার জেরেই দাউ দাউ করে আগুন ধরে যায়। গোটা এলাকায় আগুন ছড়িয়ে পড়ে। স্থানীয় বাসিন্দাদের ইরুসুমানডা গ্রাম (Irusumanda village) থেকে নিরাপদ স্থানে সরানো হয়েছে। সেই সঙ্গে বিদ্যুৎ ও গ্যাস ব্যবহার বন্ধ রাখতে বলা হয়েছে।

অন্ধ্রপ্রদেশের কোনাসেমা জেলার রাজোল এলাকায় রয়েছে ওএনজিসির তৈলভাণ্ডার। সোমবার সেখানকার একটি তেলের কুয়োতে কাজ হচ্ছিল না, সেটি আচমকাই বন্ধ হয়ে যায়। সেটি সারাতে গিয়েই এই ভয়ঙ্কর ঘটনা ঘটে। বিপুল পরিমাণ তেলের সঙ্গে গ্যাস মিশে যায়, যা মুহূর্তের মধ্যে ছড়িয়ে পড়ে। গ্রামগুলি যেন কুয়াশার আস্তরণে ছড়িয়ে যায়। স্থানীয়দের কথায়, ওই এলাকা থেকে পর পর বিস্ফোরণে শব্দ আসতে থাকে।

আরও পড়ুন- IRCTC দুর্নীতি নিয়ে লালু যাদবের আবেদনে সিবিআইয়ের জবাব চাইল দিল্লি হাইকোর্ট

গ্যাস ছড়িয়ে পড়তেই গ্রামবাসীরা আতঙ্কিত হয়ে পড়েন। ওএনজিসির তরফেই পুলিশে খবর দেওয়া হয়। এই ঘটনায় হতা হতের কোনও খবর পাওয়া যায়নি। কী কারণে এই ঘটনা তা খতিয়ে দেখা হচ্ছে। ঠিক মতো উদ্ধার শুরু হওয়ায় কোনও প্রাণহানি খবর ঘটনা ঘটেনি। গোটা বিষয়টি নজরে রাখছেন অন্ধ্রপ্রদেশের মুখ্যমন্ত্রী এন চন্দ্রবাবু নায়ডু (Andhra Pradesh Chief Minister N. Chandrababu Naidu) । আমজনতার সুরক্ষা নিশ্চিত করতে সবরকম পদক্ষেপের নির্দেশ দিয়েছেন তিনি। পরিস্থিতি খতিয়ে দেখতে ঘটনাস্থলে যান ওএনজিসির কর্তারাও।